Karl Sundby

Karl Sigurd Sundby (født 3. mai 1953, død 18. januar 2020) var en norsk skuespiller, teaterinstruktør og dramatiker. Han virket også som billedkunstner og hadde utstillinger med sine malerier.

Sundby er kjent fra rollen som Åge Nygaard i dramaserien Hotel Cæsar. Han spilte i serien fra den begynte i 1998 til 2004 og var tilbake i serien i 2010 for å feire episode 2000.

Han hadde rollen som klovnen Thorvald i Olsenbanden jr. på Cirkus og den gale reiselederen Donald Kleveland i Viva Villaveien. I 2013 spilte han hovedrollen i musikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen. Sundby spilte Harry Hoggerud i på filmatisert teater om Den lille traktoren Gråtass i 2001. 

I 1992 etablerte han produksjonsselskapet Karlsvogna Teater sammen med samboeren Linda Pedersen. En av de prisbelønte teaterproduksjonene som ble til gjennom Karlsvogna Teater, var barneforestillingen Mamsepapsen.

Han ble funnet død i sin egen leilighet 18. januar 2020.

 Referanser 

 Eksterne lenker 


Kategori:Norske skuespillere